Para outras páxinas con títulos homónimos véxase: Billón.
Un **billón** é un número natural que designa un **millón de millóns**.

Expresións equivalentes
-----------------------

  

Escríbese, co mesmo significado:

* **1.000.000.000.000**
* **1 000 000 000 000**
* **10¹²**
* **Millón de millóns**
* No sistema binario escríbese **1110100011010100101001010001000000000000**
* En hexadecimal é **E8D4A51000**
* A súa factorización en números primos é **2¹² × 5¹²**
* O prefixo que o designa no Sistema Internacional de Unidades é **Tera-**

Similitudes e problemas coa terminoloxía
----------------------------------------

O termo foi introducido nos séculos XV e XVI en Francia, primeiramente por Nicolás Chuquet.

En Europa e gran parte de América Latina, un **billón** ou a palabra coa mesma raíz nas distintas linguas (*billion*, *billione*, *bilió*, *bilioi, biljoen, bilijon* etc.) equivale a un millón de millóns, 1012 ou expresión equivalentes (véxase o apartado anterior).

Nos Estados Unidos ten o significado de mil millóns, ou 109 pero non no Canadá, que segue o modelo francés e europeo. No Reino Unido o termo é confuso porque usaban *millardo* e foi mudado en 1950 e aínda se emprega cos dous significados. Hai máis linguas nas que tamén ten ese significado, tales como na lingua grega e na turca.

Na Lusofonía, existen tamén diferenzas entre o portugués europeo (**bilião** = billón = millón de millóns) e portugués do Brasil (bilhão = mil milhões = mil millóns ≠ billón) que con frecuencia xera confusión. 

Esta diferenza de significado provoca que se cometan erros ó traducir artigos do inglés ou do portugués do Brasil. Incluso un británico pode non saber se un texto en inglés fala de "mil millóns" ou un "millón de millóns". O mesmo erro de comprensión xorde cando se fala de números máis elevados, tal como o trillón.

### Na economía

O adxectivo **billonario** derivado de **billón** mantén a mesma confusión e de feito o termo non aparece no DRAG, bUSCatermos, *Dicionario de dicionarios* ou no de Estraviz. Referido a un individuo, **billonario** é quen posúe unha fortuna accesible de ó menos un billón dalgunha divisa, porén, en inglés dos Estados Unidos ***billionaire*** é quen dispón de *one billion*, isto é mil millóns (normalmente, en dólares) e *trillionaire* quen dispuxese de *one trillion.* Esa cifra en dólares, coa terminoloxía dos Estados Unidos, non a acadou ningún invididuo, pero sumadas as fortunas estimadas de Elon Musk, ($264 *billion*), Jeff Bezos ($177 *billion*), Bernard Arnault & familia ($167 billion), e a de Bill Gates e de Warren Buffett a cifra estaría próxima. Porén, na terminoloxía europea, todo o PIB nominal da UE (un 22% de la economía global) foi de 18,3 **billóns** de dólares en 2021 e por tanto a toda a economía mundial non chega aos 90 **billóns** de dólares; porén, o estimado entre 2022 e 2023 son uns 100 billóns de dólares, que en inglés dos Estados Unidos, son *$100 trillion.*

Notas
-----

1. ↑  Definicións no *Dicionario da Real Academia Galega* e no Portal das Palabras para *billón*.
2. ↑  "bilião". *Dicionário Priberam* (en portugués). Consultado o 2023-02-06.
3. ↑  "bilhão". *Dicionário Priberam* (en portugués). Consultado o 2023-02-06.
4. ↑  "Billionaires". *www.forbes.com* (en inglés). Consultado o 2023-02-06.
5. ↑  "Report for Selected Country Groups and Subjects". *www.imf.org*. Consultado o 12 de octubre de 2016.
6. ↑  "Fondo Monetario Internacional, segundo reporte do World Economic Outlook Database (2021)" (en inglés). FMI. 13 de outubro de 2021.
7. ↑  Koop, Avery (2022-07-12). "The $100 Trillion Global Economy in One Chart". *Visual Capitalist* (en inglés). Consultado o 2023-02-07.

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***billón*** |

|  |  |
| --- | --- |
| Control de autoridades | 
* Wd: Q12535449
* LCCN: sh85014055

 |

---

|  |  |
| --- | --- |
| Este artigo tan só é un bosquexo |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---